
Pământul Secuiesc la Hungexpo 
Standul Pământ Secuiesc, amenajat în cadrul expoziţiei Călătorii 2012 de la Hungexpo, nu a 
avut niciodată atâţia vizitatori ca acum. Standul a avut o imagine cu totul nouă şi a fost amenajat, 
pentru prima oară, sub forma unei insule, deschis în toate cele patru laturi. 
Trei Scaune a fost reprezentat de Asociaţia pentru Turismul Judeţului Covasna şi de 
autoguvernarea din Târgu Secuiesc, iar ceilalţi 6 expozanţi au fost birouri turistice şi întreprinzători 
din judeţul Harghita. 
Standul Pământ Secuiesc a fost amplasat lângă standul României, iar ofertele turistice au 
venit aproape în exclusivitate din partea expozanţilor maghiari, majoritatea din regiunea noastră. 
In mijlocul standului scria Pământul Secuiesc, inclusiv cu caractere runice. 
Vizitatorii au luat în special pliante. Au avut succes broşura care ne prezintă judeţul, Trei 
Scaune, 7 hotare, tipăriturile Trei Scaune, marea putere a apelor minerale, respectiv Almanahul 
evenimentelor de pe Pământul Secuiesc şi ilustratele colorate. 
Din păcate, întreprinzătorii nu profită nici acum cu adevărat de posibilitatea de a-şi 
populariza gratuit spaţiile de cazare.  
Expoziţia Călătorii 2012, organizată la Budapesta, s-a încheiat pe 4 martie. De joi şi până 
duminică, expoziţia şi manifestările derulate în paralel au avut aproximativ 50.000 de vizitatori. La 
cel mai important târg de turism al regiunii au participat peste 500 de expozanţi din 22 de ţări, pe un 
spaţiu expoziţional de 22.000 mp.  
Sursa: cotidianul Szekely hirmondo, nr. 52 din 15.03.2012,  
 
 
Mesaj din Bodvaj / Trebuie să învăţăm să ne solidarizăm 
Drumul înzăpezit spre Bodvaj a îngreunat circulaţia, mai multe autobuze s-au împotmolit, 
iar mulţimea care se îndrepta spre furnal a fost ţinută în loc. Din acest motiv, manifestările 
memoriale au început cu o întârziere de o oră şi jumătate. Cei care au luat cuvântul au evocat 
memoria predecesorilor noştri care au dat dovadă de devotament în lupta pentru libertate, 
constituind un exemplu demn de urmat. Au fost evidenţiate credinţa în viitor şi spiritul de sacrificiu 
al eroilor.  
Preşedinta Asociaţiei Culturale Benedek Elek din Băţanii Mari, învăţătoarea Mihaly Reka, a 
subliniat efectul unificator exercitat de Bodvaj, menţionând: fără niciun apel, călăuzită de o voce 
lăuntrică, populaţia din Bazinul Baraolt se adună, an de an, la furnalul din Bodvaj, pentru a-i 
omagia pe strămoşii noştri care şi-au sacrificat viaţa în revoluţie. 
Csige Sandor Zoltan, consul la consulatul general al Ungariei la Miercurea Ciuc, a transmis 
mesajul lui Orban Viktor, după care a urmat cuvântarea rostită de Balazsi Denes, primarul din 
Brăduţ. Ca să fim demni de strămoşii noştri, trebuie să renunţăm la interesele noastre personale 
meschine şi, în interesul comunităţii, să învăţăm să ne solidarizăm - a spus Balazsi. 
Csige Sandor Zoltan a evidenţiat mărinimia tinerilor din martie şi a elogiat modul în care au 
acţionat ei în interesul naţiunii. Balaicz Zoltan, viceprimarul din Zalaegerszeg, i-a salutat pe 
participanţi parafrazându-l pe Wass Albert şi a vorbit despre tinerii care au fost convinşi că vor 
reuşi să schimbe destinul naţiunii. Dăinuirea noastră pe aceste meleaguri poate fi asigurată doar 
dacă vom fi capabili să gândim raţional în momentele importante, iar ura va fi înlocuită de 
colaborare. Nemes Elod, preşedintele judeţean al CNMT, a accentuat: trebuie să continuăm munca 
demarată în urmă cu 164 de ani, deoarece poate fi sesizată şi în prezent o asuprire similară celei 

exercitate pe atunci - azi se urmăreşte să ni se impună intonarea, în fiecare dimineaţă, a imnului 
altuia. In interesul asigurării viitorului nostru, trebuie să edificăm o comunitate şi în interesul 
supravieţuirii, trebuie să muncim aici, acasă. Kisgyorgy Tunde a vorbit, în numele PCM, despre 
devotamentul şi credinţa celor care au luptat pentru dreptatea lor până la ultima picătură de sânge. 
Marton Arpad, deputat UDMR, a elogiat meritele lui Gabor Aron. Keresztes Zoltan, preot catolic 
din Micloşoara, a evidenţiat, în binecuvântarea sa, rolul regelui nostru Stefan cel Sfânt, care i-a 
dăruit credinţă naţiunii noastre. 
Sursa: cotidianul Haromszek, nr. 6541 din 15.03.2012, autor Hecser Laszlo 
 
 
Ziua sărbătorii naţionale comune 
Există câteva cauze comune care se leagă de identitatea noastră maghiară şi de care noi, cei 
din Trei Scaune, putem fi extrem de mândri. Sărbătorirea zilei de 15 martie în Trei Scaune ne 
plasează regiunea - din punct de vedere naţional şi internaţional - în rândul exemplelor naţionale. 
De ce şi în ce mod? 
In data de 15 martie, masele de participanţi îşi arată şi îşi evaluează puterea. Ieşirea 
oamenilor pe străzi cu miile nu doar simbolizează solidaritatea, ci o şi întruchipează şi o validează. 
Masele de oameni, formate din persoane de diferite apartenenţe şi din diferite generaţii, analizează 
şi aprofundează mai bine ideea potrivit căreia suntem mulţi şi suntem împreună în fidelitatea 
noastră faţă de principiile libertăţii, în consecvenţa luptei pentru obţinerea acestora.  
După dictatura comunistă, sărbătorirea primului martie liber în Trei Scaune, mai exact la 
Sfântu Gheorghe, a fost exemplară nu numai la nivel naţional, ci şi în Bazinul Carpatic. Merită să 
ne amintim că puterea provizorie de la Bucureşti ne-a ocrotit din cauza caracterului în masă al 
festivităţii. Pentru a putea fi validată această ocrotire, la Sfântu Gheorghe au fost organizate chiar şi 
două acţiuni de deplasare cu elicopterul. Înaintea de acestea, o parte a conducătorilor maghiari 
provizorii de la Bucureşti au fost de părere că ieşirea în stradă include multe necunoscute, este 
vorba despre un mare risc ce ar putea degenera cu uşurinţă în atrocităţi. Tocmai din această cauză, 
acolo unde maghiarii nu au un sentiment al siguranţei ca atare, se recomanda ca festivităţile să aibă 
loc în incinta bisericilor şi în locuri comunitare închise. 
Festivitatea din 15 martie, de la monumentul eroilor din Parcul Elisabeta, a continuat la 
Stadionul mic. Din oraş şi din împrejurimi au participat zeci de mii de persoane. Festivităţile pline 
de demnitate, care au chemat în stradă şi în pieţe mase uriaşe de oameni, au reprezentat baza 
festivităţilor ce au urmat la Târgu Secuiesc, la Covasna, la Baraolt şi în comunele mai mari. La noi 
maghiarii, sărbătoresc împreună indiferent de ideologii şi de coloratura politică. 
In decursul celor 22 de ani, festivităţile au devenit din ce în ce mai fastuoase şi mai 
strălucitoare. Participarea formaţiunilor păstrătoare de tradiţii şi programele culturale şi sportive 
atrag mii de oameni la festivităţile organizate în Trei Scaune. Ziua de 15 martie a devenit cea mai 
preţioasă sărbătoare populară şi naţională a maghiarilor din Bazinul Carpatic. 
Sursa: cotidianul Haromszek, nr. 6541 din 15.03.2012, autor Sylvester Lajos 
 
 
Bilanţul de patru ani al PCM 
In numele fracţiunii PCM, Fazakas Tibor i-a cerut preşedintelui CJ Covasna, Tamas Sandor, 
retragerea, rectificarea şi reînaintarea hotărârii consiliului judeţean, referitoare la referendumul de 
pe Pământul Secuiesc. Fazakas a declarat că în instanţa din România nu au şanse de câştig în faţa 
prefecturii, lucru dovedit de faptul că zilele trecute, Curtea de Apel Braşov a acceptat contestaţia 
prefecturii, anulând astfel hotărârea referitoare la posibilitatea declarării zilei de 15 martie drept zi 
liberă. Tocmai din această cauză, ar fi mai corect ca documentul să fie înaintat în forma rectificată - 
a declarat vicepreşedintele organizaţiei naţionale a PCM.  
Balint Jozsef, preşedintele filialei din Sfântu Gheorghe, a apreciat drept o consecinţă 
pozitivă faptul că PCM a stimulat activitatea celor de la putere, reuşind astfel să realizeze în ultimii 

patru ani mai mult decât a realizat înainte. Un aspect negativ este faptul că divergenţele s-au 
amplificat, iar adversarii politici au devenit duşmani - a declarat Balint. 
Kulcsar Terza Jozsef, preşedintele filialei judeţene a PCM, a declarat că la vremea 
respectivă, UDMR a încercat să facă tot posibilul pentru a împiedica înregistrarea lor, însă nu a 
reuşit.  
Fazakas Tibor a atras atenţia asupra faptului că în urmă cu câteva zile, în data de 12 martie, 
ar fi trebuit să aibă loc referendumul în cadrul căruia cetăţenii şi-ar fi putut exprima opinia în 
legătură cu înfiinţarea unităţii administrative denumite Pământul Secuiesc. La somaţia prefecturii, 
consiliul judeţean nu a retras şi nu a reînaintat hotărârea, ci a decis să-şi caute dreptatea în instanţă. 
In opinia politicienilor PCM, în momentul de faţă este sigur că în astfel de probleme, instanţa 
românească nu va decide niciodată împotriva prefecturii. Această cale poate fi bună pentru 
obţinerea de capital politic, însă nu va duce la rezultate. Fazakas a declarat: ieri şi-a înregistrat la 
consiliul judeţean petiţia în care îi cere preşedintelui să adopte o decizie în acest sens. Rezultatele 
recensământului şi rezultatele alegerilor din Slovacia ne avertizează că trebuie să luăm de îndată 
măsuri, trebuie să luptăm pentru autonomie, deoarece doar aceasta poate garanta dăinuirea 
maghiarilor. 
Sursa: cotidianul Haromszek, nr. 6541 din 15.03.2012, autor Farkas Reka 
 
 
L-a iubit, după care l-a mâncat 
Destinul facultăţii maghiare din cadrul Universităţii de Medicină şi Farmacie din Târgu 
Mureş pare, la o primă vedere, soluţionabil în baza hotărârii de marţi adoptate la presiunea UDMR. 
Cunoscând manevrele naţionaliştilor români care lucrează la cucerirea spirituală definitivă a 
Transilvaniei, nu ne putem aştepta la prea multe lucruri bune în perioada următoare. Să ne pregătim 
aşadar ca nici eventuala remaniere guvernamentală românească să nu promită nimic bun. 
Malformaţia ideologică cea mai absurdă o reprezintă situaţia în care studenţii români au ieşit 
în stradă în interesul studenţilor maghiari, deoarece conform credinţei şi convingerii lor - au fost 
educaţi în acest spirit - în cazul în care tinerii maghiari se privează de cunoştinţele dobândite în 
limba română şi de aplicarea practică a acestora, îşi provoacă singuri rău, deoarece nu se vor putea 
integra corespunzător în societate.  
Refrenul nu este o noutate. Această practică a reprezentat unul din pilonii de bază ai 
asimilării maghiarilor. Încă din grădiniţă trebuiau înfiinţate grupe mixte. In ceea ce priveşte 
întemeierea familiilor, s-a insistat asupra glorificării căsătoriilor mixte.  
Din punctul de vedere al dimensiunii sociale, malformaţiile actuale ale acestui principiu sunt 
partidele mixte, universităţile şi şcolile superioare mixte.  
Este vorba despre un ataşament asemănător celui din cazul văduvei negre: îşi iubeşte atât de 
mult partenerii, încât îi şi mănâncă.  
Sursa: cotidianul Haromszek, nr. 6541 din 15.03.2012, autor Sylvester Lajos 
 
 
Pentru ziua de 15 martie, când s-au împlinit 164 de ani de la revoluţia ungară şi lupta 
pentru libertate de la 1848-49, Sfântu Gheorghe a îmbrăcat straie de sărbătoare. Stâlpii de pe 
străzile principale au fost împodobiţi cu cocarde şi drapele roşu-alb-verde. La manifestarea centrală 
care a început la ora 16:00, cei 6.000 de participanţi au fost întâmpinaţi de un soare puternic. 
Manifestarea a început cu defilarea Fanfarei Kovats Andras din Reci, a stegarilor Echipei de 
Cercetaşi dr. Kovacs Sandor şi a Regimentului 11 de Husari Secui. In cuvântarea sa, primarul Antal 
Arpad a arătat: de 164 de ani, 15 martie reprezintă gândirea la unison şi devotamentul, sentimente 
de care avem nevoie. 
Antal Arpad: In anul 1848, revoluţionarii au ştiut exact pentru ce luptă: pentru patria ungară, 
libertatea ungară, pentru progres, pentru progresul Ungariei. Doamnelor şi domnilor, dragi prieteni, 
şi azi avem această obligaţie. Să creăm lumea în care dorim să trăim. Să creăm condiţiile pentru ca 
generaţiile următoare să aibă în continuare un cămin. Să punem piatra de temelie a unei lumi în care 

merită să trăim, în care este bine să trăim. Să creăm o lume de care putem fi mândri, care este a 
noastră pentru că am construit-o noi, este rezultatul muncii noastre, ca atare ţinem la ea. 1848 a fost 
anul marilor vise, al proiectelor îndrăzneţe şi al marilor acţiuni. Azi, în 2012, avem şi noi vise, nu 
iluzii. Oamenii incapabili de acţiune îşi fac iluzii, în schimb cei activi îşi materializează visele. 
Visul este un obiectiv care poate fi atins doar dacă muncim mult şi conştient pentru el. Si eu am un 
vis: să avem un Pământ Secuiesc puternic, înfloritor, bogat, care poate să stea pe propriile picioare 
pentru că îl susţinem noi, locuitorii lui. Visez la un Pământ Secuiesc care să fie un cămin sigur 
pentru cei care trăiesc aici, în care ne putem păstra limba, tradiţiile, valorile, cultura. Tot ceea ce ne 
face pe noi, maghiarii, să fim secui. Visul meu este să vină ziua în care Pământul Secuiesc ciopârţit 
să se unească din nou şi să se împlinească visul nostru secular, acela de a putea fi din nou împreună 
cu toţii. Nu vom ceda. Visul meu este ca oraşul nostru, Sfântu Gheorghe, să fie un oraş european 
înfloritor, dezvoltat, în care e bine să creşti, în care poţi să-ţi formezi o familie, în care e bine să-ţi 
creşti copiii, în care există posibilitatea desfăşurării muncii oneste. Muncesc pentru un oraş pe care 
îl iubesc la fel mămicile, copiii, taţii şi bunicii. Care le aparţine tinerilor şi bătrânilor. Visul meu 
este ca Pământul Secuiesc să devină o regiune autonomă, iar Sfântu Gheorghe să devină oraşul 
viitorului, capitala Pământului Secuiesc. 
Crainic: După cuvântarea lui Antal Arpad, au luat cuvântul studentul Albert Nagy Akos, 
câştigătorul concursului de oratorie, şi Bajtai Erzsebet, soţia ambasadorului Ungariei la Bucureşti, 
Fuzes Oszkar. Aceasta a transmis mesajul premierului ungar Orban Viktor. Intre cuvântări au fost 
cântate cântece paşoptiste şi au fost prezentate dansuri populare. Manifestarea a luat sfârşit cu 
intonarea imnurilor ungar şi secuiesc. 
Sursa: postul de radio Slager Radio din 15.03.2012, autor Kovacs Blanka 
 
 
Smaranda Enache: eludează legea prin trucuri ieftine 
Senatul şi rectoratul sunt instituţiei sunt responsabile pentru tensiunea invită şi situaţia creată 
prin trucuri ieftine şi jalnice la Universitatea de Medicină şi Farmacie de la Târgu Mureş (UMF) - a 
afirmat Smaranda Enache în cadrul unei conferinţă de presă de miercuri. 
Conducătoarea LPE este de părere că nu la Bucureşti şi nu printr-o hotărâre de guvern 
trebuie înfiinţată la Târgu Mureş secţia maghiară prevăzută în lege, ci ar fi bine ca Senatul şi 
Rectoratul UMF să se aşeze la masa tratativelor şi să soluţioneze cazul la nivelul universităţii, mai 
precis să introducă în charta universităţii caracterul multicultural al instituţiei. Următorul pas ar fi 
înfiinţarea secţiei maghiare a UMF.  
Considerăm important ca universitatea să-şi păstreze statutul multicultural şi să ia fiinţă o 
linie maghiară; aşa ar fi corect, aşa ar fi conform cu normele europene şi cele româneşti privind 
minorităţile - a exprimat Smaranda Enache poziţia Ligii Pro Europa, regretând totodată faptul că 
senatul universităţii s-a izolat de acest lucru şi a încins spiritele atât în presa naţională cât şi în cea 
internaţională.  
Ar putea fi influenţată şi relaţia cu Ungaria 
Conducătoarea LPE nu consideră exclus nici faptul că aceste conflicte care lezează 
drepturile minorităţilor vor avea un efect şi asupra relaţiei dintre România şi Ungaria, sau chiar 
asupra aderării României la spaţiul Schengen.  
Autonomia nu poate fi absolută, există legi care trebuie respectate - a spus Smaranda 
Enache, care a mai subliniat că nu trebuie considerată erou comunitatea care nu respectă legile şi îi 
instigă şi pe alţii la acest lucru - inclusiv pe acei câţiva reporteri români care au intrat într-o 
polemică aprigă cu Smaranda Enache în cadrul conferinţei de presă de miercuri. Unul dintre ei i-a 
adus ca exemplu pe românii care au emigrat în America şi care au avut capacitatea de a se adapta la 
legile de acolo. Replica liderei LPE a fost una fermă: aici au emigrat hotarele, nu maghiarii, ei nu 
sunt imigranţi şi nici legislaţia minorităţilor nu îi poate considera imigranţi.  
Prin bunăvoinţă nu se poate rezolva? 
Potrivit Smarandei Enache, cazul - de altfel, o problemă locală - poate fi soluţionat prin 
bunăvoinţă, corectitudine şi omenie. Răspunzând întrebărilor ziariştilor, Smaranda Enache a spus că 

nu se teme că evenimentele lui Martie cel negru se vor repeta, deoarece studenţii români nu au ieşit 
în stradă din proprie iniţiativă să protesteze faţă de înfiinţarea secţiei maghiare, ci au fost trimişi de 
cineva în stradă. 
Sursa: www.szekelyhon.ro din 15.03.2012, autor Hajnal Csilla 
 
 
Să fii maghiar e bine, să fim secui e de datoria noastră! 
Pe data de 15 martie, atenţia maghiarilor de pretutindeni va fi ţintită asupra localităţii Petreni 
(jud. Harghita). Joi, ora 12:00, ora României, postul de televiziune Duna TV va difuza slujba de 
duminică, desfăşurată în cinstea revoluţiei şi luptei pentru libertate de la 1848-49.  
Să fii maghiar e bine, să fim secui e de datoria noastră - a spus preotul unitarian Szekely 
Kinga Reka. Strămoşii noştri au plătit mult prea scump pentru ca noi să putem rosti cuvinte de 
mulţumire tot pe pământul natal şi tot în limba maghiară.  
Redactorul Mucsanyi Janos ne-a declarat că redacţia emisiunilor cu caracter religios a 
postului de televiziune Duna TV se străduieşte să difuzeze slujbelor desfăşurate chiar şi în cele mai 
mici localităţi, în care televiziunea ajunge să fie prezentă doar foarte rar.  
Sursa: www.szekelyhon.ro din 15.03.2012, autor Molnar Melinda 
 
 
Sfânta Coroană a Ungariei în fotografii 
Vernisajul expoziţiei desfăşurare în 14 martie, în sala mică a Casei de Cultură din Odorheiu 
Secuiesc, a fost îmbinată cu evenimentele festive.  
Directorul Elekes Gyula a declarat: cele 70 de fotografii expuse fac parte din colecţia 
ilustraţiilor despre Sfânta Coroană Milenară, ale Universităţii Tehnice şi de Ştiinţe Economice din 
Budapesta şi sunt realizate de artistul fotograf Szelenyi Karoly.  
Expoziţia a fost vernisată la ora 18:00, de Lakatos Mihaly, coordonatorul biroului teritorial 
al Centrului Cultural al Ungariei din Sfântu Gheorghe, şi de istoricul literar Kovacs Arpad, de la 
Centrul Judeţean de Resurse pentru Păstrarea Tradiţiilor Harghita, după care, la ora 20:00 a avut loc 
o prezentare susţinută de Rumi Tamas, curatorul expoziţiei Sfintei Coroane. Evenimentul se 
desfăşoară sub patronajul primarului municipiului Odorheiu Secuiesc, Bunta Levente, cu sprijinul 
Fondului Bethlen Gabor, respectiv al Institutul Balassi şi al Centrului Cultural al Ungariei din 
Sfântu Gheorghe.  
Expoziţia poate fi vizitată timp de o lună.  
Sursa: www.szekelyhon.ro din 15.03.2012, autor Simo Marton 
 
 
Iar noi, belgienii transilvăneni? 
Am aflat că România - căreia jumătate i-a parvenit sub numele de Transilvania şi, prin 
intermediul Trianonului, de la Ungaria - a obligat, şantajat zilele trecute Serbia, spunând că nu se va 
opune acordării statutului de candidată UE doar dacă aceasta va avea grijă de vlahii din Serbia, 
locuitori indigeni români. 
Ii impune condiţii Serbiei acea Românie care i-a măcelărit pe evrei ca ieşită din minţi, şi 
înainte şi în timpul celui de-al doilea război mondial. Acea Românie care până şi în ziua de azi 
persecută cu violenţă sutele de mii de maghiari care i-au fost alipiţi. Acea Românie care nu a scos 
până acum nici o vorbă despre vlahii indigeni din sudul Balcanilor, deoarece a considerat că 
originea romană nobilă şi măcelărirea evreilor şi a maghiarilor sunt sarcina ei primordială. Iar acum 
impune condiţii. 
De când a devenit membră UE, Ungaria nu s-a folosit niciodată de dreptul ei la veto. Nici 
chiar atunci când România ar fi putut fi obligată să respecte legile!  
Sursa: cotidianul Szekely hirmondo, nr. 53 din 16.03.2012, autor Czego Zoltan 

Festivitate de comemorare la Baraolt şi la monumentul din Veczer / In urmă cu 22 de 
ani a existat încă primăvară adevărată 
In centrul oraşului Baraolt, primul moment festiv a fost organizat de către elevii Grupului 
Şcolar Szabo David. Poate că acesta a fost singurul loc în care festivitatea a fost apolitică. 
Cuvântările susţinute în apropiere de biserica romano-catolică s-au transformat uneori în dure lupte 
politice, acest lucru generând nemulţumirea unora.  
La fel ca de multe ori în anii trecuţi, la monumentul de la Veczer s-au spus cuvinte şi idei 
care nu au fost deloc potrivite zilei sfinte de 15 martie.  
Primarul oraşului Baraolt: Credem faptul că maghiarii doresc o schimbare. In locul politicii 
otrăvite şi greşite, dorim desfiinţarea luptelor, dorim crearea unei alternative naţionale, o unei 
adevărate schimbări de regim în Transilvania. Obiectivul nostru nu poate fi altul decât amplificarea 
majorităţii morale maghiare transilvănene. 15 martie reprezintă pentru noi un exemplu al 
solidarităţii. 
Szep Bela, PPMT: Indiferent de simpatia faţă de partidele politice şi de ideologia asumată, 
trebuie să ne străduim să existe armonie în problemele naţionale cheie. Sărbătorile noastre naţionale 
ne oferă posibilitatea să putem evalua evenimentele din ultima perioadă şi în afara evidenţierii 
eşecurilor să ne putem concentra asupra viitorului. Să nu uităm de una din cele mai importante şi 
mai inevitabile obiective ale noastre şi anume autonomia teritorială şi culturală. Noi toţi trebuie să 
ne dorim acest lucru, pentru ca ea să fie înfăptuită.    
Szabo Miklos, Consiliul Naţional Secuiesc: Poporul secuiesc are nevoie de autonomie 
teritorială deplină. Consiliul Naţional Secuiesc are propriul său obiectiv şi propria sa credinţă şi toţi 
paşii săi se îndreaptă spre asigurarea unui viitor mai liniştit şi mai liber. Eu personal am curajul de a 
spune că viitorul a început şi că Pământul Secuiesc are şanse în privinţa înfăptuirii autodeterminării, 
după integrarea naţională.  
Albert Almos, senator UDMR: Noi în momentul de faţă trebuie să lucrăm pentru 
modernizarea localităţilor maghiare. Trebuie să luptăm şi să activăm în interesul dreptului de 
proprietate, pentru instituţii, pentru locuri de muncă, pentru ca tinerii să nu fie nevoiţi să se mute în 
altă parte ca să-şi întemeieze un viitor şi o familie. 
Nagy Jozsef, preşedintele filialei UDMR Baraolt: Ne aflăm la răscruce de drum nu numai la 
figurat ci şi la propriu. Nu este totuna pe ce drum vom progresa. 
Szilagyi Sandor, vicepreşedintele organizaţiei PCM Baraolt: Pământul Secuiesc nu dispune 
nici în momentul de faţă de dreptul la autodeterminare. 
Krizbai Imre, preot reformat din Baraolt: Aş fi dorit să aud faptul că renunţăm la Bucureşti 
şi că ne apucăm să luptăm pentru autonomie. Aceasta ar fi lupta noastră adevărată!  
Sursa: publicaţia săptămânală Erdovidek, nr. 11 din 16-22.03.2012  
 
 
Sfântu Gheorghe a sărbătorit / Când este bine să fii maghiar 
Pe o vreme frumoasă, Sfântu Gheorghe a avut o sărbătoare frumoasă. Anul acesta sărea deja 
în ochi dacă cineva nu purta în piept cocarda în culorile naţionale. Organizatorii i-au chemat pe 
oameni la sărbătoarea comună, iar apelul a şi ajuns la foarte multe persoane: Sfântu Gheorghe a 
avut o sărbătoare plină de demnitate, care s-a desfăşurat într-o atmosferă bună şi care a fost 
condimentată cu culori specifice. Nu au lipsit nici momentele tradiţionale: fanfara din Reci, husarii, 
cercetaşii care purtau drapelele revoluţiei. Programul cultural care s-a desfăşurat pe scena din faţa 
teatrului a fost coordonat de Matray Laszlo. Avem opinii şi viziuni diferite, însă scopurile noastre 
sunt comune: dăinuirea maghiarilor din Transilvania, propăşirea şi autodeterminarea acesteia - a 
declarat el.  
Primarul Antal Arpad i-a salutat nu numai pe participanţi, ci şi pe tinerii nobili. Spiritul 
luptei pentru libertate ne transmite putere şi curaj - a declarat el la începutul cuvântării sale, după 
care a amintit de exemplul celor din Trei Scaune în lupta pentru libertate. Acea perioadă a fost şi 
una a creaţiei. La vremea respectivă au fost înfiinţate instituţiile naţionale, toate lumea a primit 
libertăţi, au fost elaborate legile spirituale care au slujit în interesul maghiarilor. A mai spus că aici, 

pe Pământul Secuiesc, avem sarcina de a înfiinţa lumea în care dorim să trăim, de a înfiinţa un 
cămin pentru generaţiile următoare. A declarat că visul său este de a crea un Pământ Secuiesc 
înfloritor, puternic şi bogat, care să se poată menţine, deoarece îl menţinem noi, locuitorii. Visul 
meu este ca oraşul Sfântu Gheorghe să devină un oraş european, în care oamenii să aibă 
posibilitatea să muncească cinstit. Visul meu este ca Pământul Secuiesc să devină o regiune unitară, 
iar Sfântu Gheorghe să fie capitala acesteia - a declarat Antal Arpad. Strămoşii noştri au fost 
capabili să depăşească situaţii mult mai dificile - a evidenţiat el, după care a spus: Să clădim 
împreună Sfântu Gheorghe. Să clădim împreună Pământul Secuiesc! 
Câştigătorul concursului de oratorie organizat din Sfântu Gheorghe de Tinerii Maghiari din 
Transilvania, Albert Nagy Akos, student în anul II, a făcut o retrospectivă istorică, afirmând că 
poporul maghiar a fost sub foc încrucişat timp de secole, între Răsărit şi Occident. Nu a luptat 
pentru putere, ci pentru dăinuire, nu a vrut să îi domine pe alţii. Maghiarii nu au dorit altceva decât 
să trăiască în pace - a accentuat el. In opinia sa, noi, maghiarii din România, vom avea o viaţă 
fericită atunci când vom privi procesul de independenţă ca pe o cale corectă. In opinia lui Albert 
Nagy Akos, binecuvântarea autonomiei ar aduce şi un păcat asupra noastră, din cauza antipatiei 
celor din jur. Binecuvântarea autonomiei este printre noi şi va rămâne atâta timp cât vom fi capabili 
să ne solidarizăm în vederea ocrotirii culturii, limbii şi a drepturilor noastre - a declarat tânărul 
orator. Dacă vom fi capabili să ne solidarizăm, eu cred că naţiunea maghiară va dăinui în Bazinul 
Carpatic fără legiferarea autonomiei. 
Oratorul festiv a fost Bajtai Erzsebet, soţia ambasadorului ungar la Bucureşti, Fuzes Oszkar. 
A acţiona pentru naţiune, a aduce jertfe pentru naţiune - au fost întotdeauna virtuţi ale celor curajoşi 
- a afirmat ea.  
La finalul festivităţii care a durat aproximativ o oră şi jumătate, preotul catolic Szabo Lajos 
i-a binecuvântat pe cei prezenţi. El a rostit o rugăciune pentru puritatea sufletului naţiunii maghiare. 
Festivitatea dedicată zilei de 15 martie s-a încheiat cu intonarea imnurilor ungar şi secuiesc. Miile 
de oameni s-au putut întoarce la casele lor cu sentimentul şi cu credinţa că astăzi a fost din nou bine 
să fii maghiar, acasă! 
Sursa: cotidianul Haromszek, nr. 6542 din 16.03.2012, autor Farkas Reka 
 
 
Târgu Secuiesc / Locul de pelerinaj al luptătorilor pentru libertate 
Ieri, la orele dimineţii, în ziua celei mai mari sărbători a naţiunii noastre, cu ocazia 
rememorării împlinirii a 164 de ani de la revoluţia şi lupta pentru libertate a maghiarilor, de la 
1848/49, piaţa centrală a oraşului breslelor a căpătat o imagine festivă. 
Preliminar deschiderii manifestărilor din centrul oraşului, la biserica reformată a fost 
celebrată o slujbă ecumenică, după care preşcolarii şi şcolarii, respectiv delegaţiile şcolilor înfrăţite 
- şcoala practicantă a Institutului de Pedagogie Kolcsey Ferenc din Debreţin şi Gimnaziul Reformat 
din Mezotur - au depus coroane la mormântul lui Turoczi Mozes, placheta memorială Szacsvay 
amplasată pe zidul Casei de Copiii Preşcolari, mausoleul Molnar Jozsias, basorelieful amplasat pe 
zidul şcolii care îi poartă numele, monumentul dedicat eroilor paşoptişti şi celor căzuţi în primul şi 
cel de-al doilea război mondial, statuia lui Kossuth, statuia lui Tuzson şi cea a lui Bem, basorelieful 
şi bustul lui Petofi, respectiv la statuia şi monumentul funerar al lui Turoczi. Elevii au evocat 
evenimentele revoluţionare petrecute în urmă cu 164 de ani, momentele în care oraşul Târgu 
Secuiesc s-a transformat în centrul turnării tunurilor. 
Intre orele 11:00 şi 12:00, în Piaţa Gabor Aron au defilat elevii, profesorii şi invitaţii şcolilor 
din oraş, reprezentanţi ai organizaţiilor civile, oaspeţi, păstrători de tradiţii, respectiv călăreţii şi 
atelajele din aşezările din Trei Scaune de Sus. La deschiderea festivităţilor din Piaţa Gabor Aron s-
au strâns aproximativ 5.000 de oameni, însă au rămas puţini - aproximativ 150-200 de persoane, 
împreună cu jandarmii - pentru depunerea coroanelor. 
Programul festiv din centrul oraşului a început la ora 12:00. Manifestările au fost deschise 
de primarul Racz Karoly, care a subliniat importanţa solidarizării şi a autonomiei. Poezia intitulată 
Către secui, semnată de Petofi Sandor, a fost recitată de Toth Balint, purtătorul de cuvânt din 

Transilvania al Mişcării de Tineret 64 de Comitate (HVIM). Mesajul lui Orban Viktor a fost 
transmis de Somogyi Laszlo, consilier al ambasadei Ungariei la Bucureşti. In numele Partidului 
Popular Maghiar din Transilvania (PPMT) a vorbit Johann Taierling, vicepreşedintele filialei din 
Târgu Secuiesc a partidului. Li s-au adresat participanţilor şi senatorul Bokor Tibor, în numele 
UDMR, respectiv Biro Levente, în numele Consiliului Secuiesc din Scaunul Kezdi. Având în 
vedere că suntem în an electoral, acesta din urmă i-a îndemnat pe reprezentanţii celor trei partide 
maghiare să se solidarizeze. Toth Balint a vorbit în numele HVIM, după care Kertesz Eszter, elevă 
în clasa a XI-a a Liceului Teoretic Nagy Mozes, câştigătoarea concursului de oratorie Vuieşte 
martie, şi-a rostit discursul, urmată fiind de Szocs Andrea, elev-primar. Szinyei Andras, 
viceprimarul din Hatvan, a transmis mesajul localnicilor din oraşul înfrăţit. In cuvântarea sa, 
viteazul Vad Laszlo a calificat oraşul Târgu Secuiesc drept un loc de pelerinaj istoric. Cred într-un 
Dumnezeu, cred într-o patrie, cred în reînvierea Pământului Secuiesc - au fost cuvintele cu care şi-a 
încheiat discursul căpitanul. Au evoluat membrii formaţiei Role din Miercurea Ciuc, după care a 
vorbit Szasz Jeno, preşedintele naţional al Partidului Civic Maghiar (PCM). Dacă până atunci 
fiecare orator a încercat să respecte regulile jocului şi să rostească un discurs apolitic, în cuvântarea 
sa de peste 10 minute, Szasz Jeno a atacat vehement UDMR-ul, luând apărarea lui Racz Karoly. 
Trădătorii trăiesc şi azi printre noi. Bucureşti reprezintă şi azi locul în care se comite trădarea. Noi 
cu responsabilitate îi oferim fiecăruia programul nostru. Scopul nostru nu poate fi altul decât 
edificarea majorităţii morale maghiare din Transilvania, crearea alternativei naţionale, capabilă să 
se adreseze pensionarilor cu venituri mici, pedagogilor prejudiciaţi în urma ciuntirii salariilor, 
angajaţilor din domeniul sănătăţii, educaţiei, culturii şi din sfera publică sau şomerilor, tinerilor 
lipsiţi de speranţe care îşi caută un viitor, respectiv conaţionalilor noştri nevoiţi să emigreze - a spus 
Szasz Jeno la finalul discursului său. Manifestările din centrul oraşului s-au încheiat cu 
binecuvântările rostite de Varga Bela, arhiepiscop romano-catolic din scaunul Kezdi-Orbai şi Beder 
Imre, preot reformat, intonarea imnurilor ungar şi secuiesc, depuneri de coroane şi demonstraţii de 
luptă.  
Sursa: cotidianul Haromszek, nr. 6542 din 16.03.2012, autor Iochom Istvan 
 
 
Luptele noastre actuale pentru libertate 
In pofida vremii, din ce în ce mai multe persoane cu cocarde în piept sosesc în piaţa 
centrală. In zona de sus a parcului stau poliţiştii - şi ei au fost destul de mulţi ieri la Sfântu 
Gheorghe. Vorbesc în limba română şi stau mai la distanţă de masa de oameni. Este într-adevăr 
frumos, spune unul dintre ei, aruncând o privire pre scenă. 
Este într-adevăr frumos. Să ne amintim de trecut şi să ne încărcăm sufleteşte pentru luptele 
noastre actuale şi pentru luptele noastre pentru libertate, în curs de desfăşurare.  
Mulţi nu pot avea însă linişte. Sunt mulţi cei care, invocând o spiritualitate europeană mai 
neclară, ar taxa Ungaria numai pentru faptul că, pentru soluţionarea problemelor noastre comune, la 
Budapesta se aplică un alt tip de soluţii, iar guvernul ungar caută calea de ieşire din această situaţie 
în baza valorilor noastre naţionale şi tradiţionale.  
Oamenii nu pot fi liniştiţi nici în zona noastră, lucru oglindit şi de situaţia creată în cadrul 
universităţii de medicină din Târgu Mureş. Ne tratează ca pe nişte cetăţeni de rangul al doilea şi 
sunt în totalitate împotriva înfiinţării facultăţilor maghiare. Alarmează cu martie 90 şi unii se 
coboară până acolo încât vorbesc despre fărâmiţarea teritorială a ţării. Nici măcar din mesajul 
premierului român, adresat cu ocazia zilei de 15 martie, nu lipseşte apelul cinic la edificarea 
comună a statului naţional român, toate acestea indicând că nici măcar garda politicienilor mai 
tineri nu este în stare să scape de automatismele naţionaliste.  
Făcând abstracţie de cele câteva divergenţe dintre partide, Trei Scaune a sărbătorit cu 
demnitate şi a transmis următorul mesaj: este gata să înfrunte luptele actuale pentru libertate. 
Avem oare conducători care să se angajeze la aşa ceva sau nu vom face altceva decât să 
cerşim, pe coridoarele ministerelor de la Bucureşti, pentru drepturile noastre?  
Sursa: cotidianul Haromszek, nr. 6542 din 16.03.2012, autor Farcadi Botond 

Suntem solidari  
Strămoşii noştri au demonstrat că poporul maghiar nu este un popor de slugi şi este bine să 
ne agăţăm de această forţă vitală pe care ne-au lăsat-o - aşa şi-a început discursul festiv preoteasă 
reformată Orban Judit, ieri, la Covasna. Ea a vorbit despre forţa vitală, iar acest lucru s-a potrivit cu 
momentul de dinaintea discursului, când prin faţa scenei au defilat călăreţi şi atelaje din localităţile 
din scaunul Orbai, pregătindu-i, în câteva minute, de sărbătoare pe cei mai bine de 1.000 de 
participanţi. 
Primarul Lorincz Zsigmond a sosit călare, el fiind urmat de edili, tineri, călăreţi şi atelaje din 
localităţile din scaunul Orbai. 
Corurile unite (Corul reformat de bărbaţi, Inimă curată, Hozsana şi Pastorala) conduse de 
Cseh Bela, Gyero Katalin şi Antal Erno au cântat cântece patriotice, după care câştigătorul 
concursului de oratorie, Bajko Edina, elevă a Centrului Şcolar Korosi Csoma Sandor, le-a vorbit 
celor prezenţi.  
Comandantul Regimentului I de Husari din Zalaegerszeg, viteazul Szentgyorgyvolyi 
Csondor Csaba, sosit la Covasna împreună cu şase camarazi, le-a reamintit celor prezenţi că avem o 
cultură de care trebuie să profităm. 
Vargha Mihaly, directorul Muzeului Naţional Secuiesc din Sfântu Gheorghe, oratorul 
manifestării, a vorbit despre lunile martie din copilăria sa, când, la Târgu Secuiesc erau aprinse 
lumânări în secret la statuia lui Gabor Aron. Varga a continuat: asta facem şi în prezent, şi deşi e 
viscol şi frig, în inimi este căldură, deoarece simţim că suntem solidari.  
Manifestarea s-a încheiat cu discursul protopopului romano-catolic Kovacs Gabor. El a 
accentuat că singura bogăţie pe care nu ne-o poate lua nimeni este comemorarea. 
Sursa: cotidianul Haromszek, nr. 6542 din 16.03.2012, autor Fekete Reka 
 
 
Acţiune de strângere de semnături în interesul UMF 
Brassai Attila, profesor universitar, unul din pedagogii Universităţii de Medicină şi 
Farmacie din Târgu Mureş (UMF), a declarat că pe internet a fost demarată o acţiune de strângere 
de semnături în vederea înfiinţării facultăţii maghiare independente în cadrul Universităţii de 
Medicină şi Farmacie din Târgu Mureş. 
Uniunea Elevilor Maghiari din Târgu Mureş şi pedagogii maghiari ai UMF au postat pe 
forumul petitieonline.com poziţia lor intitulată Solicităm respectarea legii învăţământului în cadrul 
UMF . Petiţia a fost semnat de peste 600 de persoane, iar cei interesaţi pot sprijini acţiunea pe site-
ul www.petiţieonline.com/respectaţi-legea-educaţiei-naţionale-la-umf-tg-mures. 
Pe acelaşi site, Florin Buicu, profesor universitar, politician social-democrat, a iniţiat o 
acţiune de strângere de semnături în care adoptă o poziţie împotriva înfiinţării facultăţii maghiare. 
Iniţiativa română privind acţiunea electronică de strângere de semnături a fost semnată până aseară 
de 8.500 de persoane. 
Sursa: cotidianul Haromszek, nr. 6542 din 16.03.2012 
 
 
15 martie, sărbătoarea libertăţii maghiare şi a celei secuieşti 
Fraţi secui! 
Istoria poporului secuiesc este o luptă continuă pentru libertate şi autodeterminare 
comunitară. Mulţumită acestora putem fi împreună şi azi, aici, pe pământul nostru natal, şi avem 
posibilitatea de a-i omagia pe străbunii noştri.  
Si poporul secuiesc s-a alăturat luptei maghiarilor pentru libertate de la 1848 -49. Exemplul 
dat de poporul nostru, atât individual cât şi comunitar, este şi azi o forţă şi un crez, care pot fi 
exprimate împotriva tiraniei şi a asupririi.  

Dăinuirea noastră ca o comunitate este azi într-un pericol mai mare decât a fost de-a lungul 
istoriei noastre milenare.  
Puterea statului naţional românesc, consolidat pe intoleranţă şi instigare, atentează la 
desfiinţarea comunităţii noastre! 
In lupta noastră pentru dăinuire, pentru autodeterminare, va trebui să reedificăm Patria 
Secuiască bazându-ne doar pe propriile noastre puteri! 
Fraţi secui! 
Azi, există doar o singură cale de scăpare: exercitarea dreptului la autodeterminare, un drept 
cuvenit fiecărui popor! La referendumul organizat pentru exprimarea voinţei, poporul nostru a spus 
DA autodeterminării, autonomiei teritoriale a Pământului Secuiesc, autoguvernării. Astfel, Poporul 
Secuiesc, a învestit lupta pentru autodeterminare, pentru autonomia teritorială a Pământului 
Secuiesc, cu titlul de normă fundamentală a vieţii comunitare.  
A face ceva pentru autodeterminare nu este o problemă de ordin individual, ci este o 
obligaţie inevitabilă pentru fiecare membru al comunităţii. Este valabilă în special pentru 
conducătorii noştri aleşi, pentru fiecare personalitate care face parte din viaţa publică, atât din 
rândul europarlamentarilor cât şi al deputaţilor, al primarilor, conducătorilor bisericilor, consilierilor 
judeţeni sau locali, conducătorilor de composesorate, antreprenorilor, directorilor de instituţii de 
învăţământ, etc. Cel care nu se conformează, acela se va împotrivi voinţei manifestate de propriul 
popor, autoizolându-se de popor!!! 
Invităm deci la o acţiune comună pe fiecare frate al nostru, pe locuitorii Pământului 
Secuiesc! 
Suntem indigeni pe Pământul Secuiesc şi străjeri ai acestui pământ. Să învingem şi să 
trecem peste pesimism şi temeri, alungând minciuna! Să ne asumăm identitatea, trecutul şi 
prezentul nostru de luptători pentru libertate! Să respectăm tradiţiile, simbolurile noastre, valorile 
strămoşilor noştri! Să ne ridicăm privirea! Să ne arătăm lumii întregi! Să arborăm drapelele 
secuieşti pe fiecare casă şi pe toate clădirile publice! Să amplasăm tăbliţe proprii - cu scriere runică 
- cu denumirile de comune. Să pornim neabătut pe drumul spre autodeterminare!  
Sângele vărsat de eroii luptei pentru libertate şi sacrificiul generalilor executaţi la Arad ne 
obligă pe noi, nepoţii, să ne dobândim libertatea! 
Domnul şi Maica Domnului să ne ocrotească faptele! 
Şumuleu Ciuc, 15 martie 2012. 
Forumul Secuiesc din Şumuleu Ciuc 
Trăiască libertatea maghiară! Autodeterminare Poporului Secuiesc! 
Sursa: www.szekelyhon.ro din 16.03.2012 
 
 
Istoria nu este ireversibilă 
Rememorăm de peste un deceniu de ceea ce s-a întâmplat la Târgu Mureş, în martie 1990. 
Ne amintim cu respect de cei care şi-au dat viaţa în conflictul sângeros, de cei încarceraţi, dar ne 
amintim cu respect şi cu pioşenie de cei care susţin cu fermitate ideea ca maghiarii din Transilvania 
să-şi poată crea, aici, viitorul. Ne amintim de acei maghiari care nu au dorit altceva decât o viaţă 
normală, respectarea legii, libertate şi drepturi egale -a accentuat Kelemen Hunor, sâmbătă, la Târgu 
Mureş, în cadrul manifestării organizate cu ocazia împlinirii a 23 de ani de la evenimentele 
sângeroase din luna martie. 
Preşedintele UDMR, vicepremierul Marko Bela, dr. Kelemen Attila, preşedintele 
organizaţiei judeţene UDMR Mureş, i-au comemorat pe Csipor Antal, Gemes Istvan şi Kiss Zoltan - 
decedaţi în timpul evenimentelor din martie, de la Târgu Mureş - şi s-au întâlnit cu Cseresznyes Pal, 
Szabadi Ferenc şi Juhasz Ilona, condamnaţi la ani de închisoare. In cadrul întâlnirii au fost acordate 
donaţiile care se alocă victimelor, din anul 2000 încoace, din Fondul Solidaritate, al UDMR.  
Kelemen a declarat în cuvântarea sa: învăţămintele evenimentelor din martie, de la Târgu 
Mureş, sunt valabile şi astăzi: pentru problemele maghiarilor din Transilvania trebuie găsite şi 
utilizate instrumente politice, nu strada. Eu nu cred că există aceeaşi situaţie ca în anul 1990. Ne-am 

schimbat şi noi, s-a schimbat şi societatea, dar nu cred că istoria nu se poate repeta. Istoria nu se 
repetă dacă suntem vigilenţi, dacă avem grijă ca aceasta să nu se repete şi dacă formulăm 
învăţămintele necesare. 
In cadrul evenimentului a avut loc un moment comemorativ dedicat lui Suto Andras. 
Sâmbătă, înainte de masă, liderii UDMR au depus coroane la mormântul lui Suto Andras din 
cimitirul reformat din Târgu Mureş.  
Sursa: cotidianul Haromszek, nr. 6544 din 19.03.2012  
 
 
Amintirea înfiorătoare a lunilor martie cel negru 
Omul se îngrozeşte - mai ales dacă s-a născut în Transilvania - de faptul că după câteva zile 
de la sărbătoarea idelor lui martie trebuie să organizeze o slujbă de doliu din cauza faptului că 
ţăranii români îmbătaţi şi induşi în eroare în luna martie a anului 1990, securiştii mascaţi în ţărani şi 
veneticii - care îşi fac griji pentru privilegiile lor - i-au atacat pe maghiarii din Târgu Mureş. 
Parcă s-ar fi repetat o a doua perioadă a anului 1848: ţăranii români induşi în eroare şi 
momiţi cu fel de fel de momeli naţionale au executat la vremea respectivă mii de maghiari 
nevinovaţi, pe cei lipsiţi de apărare, femei, bătrâni şi copii. Nu au avut niciun motiv să facă acest 
lucru, dar totuşi au făcut-o. Aceştia nu au mai fost atât de viteji în faţa bărbaţilor care s-au angajat 
să lupte.  
Aşa s-a întâmplat şi în luna martie a anului 1990, iar justiţia şi puterea română sunt tributare 
şi în momentul de faţă în privinţa cercetării adevăraţilor vinovaţi şi în privinţa tragerii lor la 
răspundere. Justiţia şi puterea au avut inteligenţa şi forţa să îi condamne pe maghiarii care au fost 
nevoiţi să se apere şi pe ţiganii care au sărit în ajutorul lor, însă nu au făcut acest lucru în privinţa 
identificării securiştilor instigatori, a preoţilor agitatori din Valea Gurghiului şi a persoanelor care 
au organizat întregul atac. Cred că acest lucru nici nu se va întâmpla niciodată, deoarece atâta timp 
cât minciuna istorică este considerată drept o scriere sfântă şi anume faptul că în perioada 1848-49 
maghiarii din Transilvania au lichidat 40 de mii de români şi au distrus sate întregi, să nu ne 
aşteptăm la nici un fel de dreptate. 
Se spune că ceea ce s-a întâmplat în martie 1990 la Târgu Mureş nu se va mai putea repeta 
niciodată. Acest lucru nu schimbă însă ideea că această capitală secuiască a primit la vremea 
respectivă o rană care nu s-a putut vindeca nici până în momentul de faţă şi este posibil să nu se mai 
poată vindeca niciodată. La vremea respectivă, sute de maghiari au părăsit oraşul şi împrejurimile, 
exilul lor voluntar slăbind coloana vertebrală a comunităţii. Poate că acest lucru ar mai putea fi 
remediat printr-o solidaritate consecventă şi fermă, dacă ar exista puterea şi forţa necesare. 
Amintirea lui Suto Andras ne obligă la acest lucru. 
Sursa: cotidianul Szekely hirmondo, nr. 55 din 20.03.2012, autor Magyari Lajos 
 
 
Despre martie negru în Casa Terorii 
In opinia istoricului Schmidt Maria, actualii conducători români trebuie să-i ceară scuze 
comunităţii maghiare şi celei româneşti din Târgu Mureş pentru faptul că în anul 1990, puterea a 
pus la bătaie - din cauza scopurilor sale politice - convieţuirea. In cadrul mesei rotunde intitulate 
Martie negru - Târgu Mureş 1990-2012- In trecut şi acum, organizată ieri, în Muzeul Casa Terorii, 
de către Institutul Secolul XX şi Institutul Cultural Român, istoricul a declarat că şi în momentul de 
faţă este important să se vorbească despre ceea ce s-a întâmplat în urmă cu 22 de ani la Târgu 
Mureş, deoarece astfel este posibil ca maghiarii şi românii să nu se distanţeze unii faţă de alţii, ci să 
lucreze împreună pentru viitor.  
In cadrul manifestării s-a dat citire scrisorii europarlamentarului Tokes Laszlo, în care acesta 
a declarat că nu a avut loc o confruntare sinceră cu trecutul.  
Economistul şi politicianul Kiraly Karoly, a declarat că Transilvania a fost dintotdeauna o 
regiune multietnică şi a fost considerată de-a lungul secolelor un pământ al înţelegerii. Atâta timp 
cât puterea şi politica nu s-au implicat, convieţuirea nu a suferit prea mari probleme - a amintit el. 

Maghiarii nu au recurs la violenţă nici atunci când Transilvania i-a fost alipită României. In opinia 
sa, în contextul evenimentelor din martie, un rol aparte l-a avut şi televiziunea română, deoarece a 
relatat că maghiarii îi ucid pe români.  
Sursa: cotidianul Haromszek, nr. 6546 din 21.03.2012  
 
 
Conducerea UMF se teme să dea socoteală? 
Conducerea actuală a Universităţii de Medicină şi Farmacie din Târgu Mureş se teme să dea 
socoteală, deoarece sume mari de bani ar fi trebuit să fi fost cheltuiţi pe altceva decât pe ce au fost 
cheltuiţi, iar din acest motiv sunt manipulaţi, prostiţi studenţii - a declarat dr. Benedek Istvan, în 
calitate de profesor la medicină. Se tem că vor fi traşi la răspundere, că li se va cere socoteală cu 
privire la cheltuielile făcute. Au construit terenuri de sport şi clădiri, au înfiinţat o catedră de sport şi 
cheltuiesc sume mari pentru întreţinerea echipei de badminton, la care se adaugă şi scandalul de 
plagiat. In ultima perioadă, aceste probleme nu au fost dezbătute, pentru a fi distrasă atenţia. Despre 
asta este vorba şi despre respectarea legii, nimic mai mult - a spus profesorul. A mai adăugat că 
afirmaţiile rectorului şi ale celor care îl susţin sunt nefondate, deoarece la nivel mondial au fost 
recunoscuţi mulţi absolvenţi ai UMF în perioada în care limba de studiu era maghiară (1948 - 
1965).  
Se tem de concurenţă şi de faptul că îşi pierd puterea. Când pacientul are probleme, e 
bolnav, cel mai bine se exprimă în limba sa maternă - aceasta este problema şi nu ceea ce susţin ei. 
Legea trebuie respectată - a declarat dr. Benedek Istvan.  
Combinatul poluează in continuare, ne sufocă mirosul, de 30 de ani nu s-a făcut nimic în 
privinţa ameliorării problemei. Pe vremea studenţiei mele am făcut cercetări şi am constatat surprins 
cât de ridicat era numărul îmbolnăvirilor şi infecţiilor căilor respiratorii, a celor hepatice şi 
pulmonare. Aceste rezultate trebuie să mai existe pe undeva. Un oraş modern nu poate fi clădit cu 
un combinat chimic în localitate. Părerea mea medicală este aceea că treptat, combinatul va trebui 
să fie închis - a spus dr. Benedek Istvan. 
Sursa: www.szekelyhon.ro din 21.03.2012, autor Gaspar Botond 
 
 
Diaconescu: nici nu poate fi vorba de autonomie 
Problema autonomiei nu poate face parte din relaţiile bilaterale româno-ungare - a afirmat 
ministrul de externe Cristian Diaconescu.  
Sefului diplomaţiei române a fost citat miercuri, de hotnews.ro. Potrivit acestuia, ministrul 
de externe a declarat în cadrul unei emisiuni televizate că nici o formă de autonomie nu poate face 
parte din relaţiile interstatale româno-ungare. Intrebarea i-a fost adresată lui Diaconescu în 
contextul în care ministrul ungar de externe, Martonyi Janos, declarase anterior pentru cotidianul 
Evenimentul Zilei că România ar avea numai de câştigat dacă ar accepta descentralizarea accentuată 
pe Pământul Secuiesc. 
Potrivit lui Diaconescu, Martonyi a făcut această declaraţie în calitate de politician şi nu de 
ministru de externe. El a adăugat că în discuţiile oficiale, ministrul ungar de externe nu a folosit 
niciodată cuvântul autonomie. A conchis: colaborarea cu autorităţile ungare este una foarte bună.  
Sursa: www.szekelyhon.ro din 22.03.2012 
 
 
Un minim naţional, din cauza discursului festiv 
Filiala EMI Trei Scaune s-a văzut nevoită să dea explicaţii din cauza discursului susţinut de 
câştigătorul concursului de oratorie, Albert Nagy Akos, cu ocazia evenimentelor festive organizate 
în 15 martie. Concursul organizat de EMI a fost câştigat de studentul Albert Nagy Akos, însă în 
discursul său, acesta a pus sub semnul întrebării necesitatea autonomiei Pământului Secuiesc, 
identificând conceptul de autonomie cu cel de independenţă.  

Nemes Elod, fost preşedinte al filialei EMI Trei Scaune, a declarat că textul discursurilor 
celor care s-au înscris în competiţie nu a fost şi nu va fi nici de acum înainte cenzurat, însă în urma 
sesizărilor primite din partea mai multor persoane din cauza discursului interpretabil care fusese 
rostit în faţa mulţimii, se vede obligat să sublinieze că şi în rândul tinerilor maghiari există 
necesitatea determinării unui minim naţional. EMI a elaborat o declaraţie - Minimul naţional - care 
poate fi consultată pe adresa emihirek$yahoo.com.  
In declaraţie se arată că există valori fundamentale şi drepturi incontestabil de importante 
pentru maghiarii din Transilvania, la care nu se poate renunţa, cum ar fi autonomia, universitatea 
maghiară independentă şi folosirea limbii maghiare în toate domeniile vieţii. Autonomia este 
dreptul fundamental al secuilor indigeni, care a reprezentat secole de-a rândul autodeterminarea şi 
supravieţuirea secuilor.  
In judeţele transilvănene care nu au dispus niciodată de autonomie, maghiarimea a ajuns să 
aibă o soartă vitregă, iar în judeţele de diasporă, azi trage clopotul bisericii ultimul maghiar - se 
arată în declaraţie. Cât despre universitatea maghiară independentă, ea este menţionată ca fiind de o 
importanţă vitală, deoarece universităţile mixte nu pun accent pe educaţia comunitară, pe 
intensificarea identităţii maghiare. Din cauza universităţilor mixte, fiecare al cincilea student îşi 
întemeiază o familie mixtă şi doar o mică parte din generaţia viitoare va deveni maghiară - 
formulează EMI. Folosirea limbii maghiare în fiecare domeniu este importantă, pentru ca şi 
maghiarii să se poată simţi cetăţeni de rang egal. Zilnic ne sunt lezate drepturile, deoarece în 
majoritatea instituţiilor publice, funcţionarii publici nu vorbesc limba maghiară, nu există inscripţii 
bilingve - se poate citi în declaraţia Minimul naţional. 
Sursa: www.szekelyhon.ro din 23.03.2012, autor Biro Blanka 
 
 
Budapesta sprijină autonomia Ucrainei Subcarpatice 
Guvernul ungar sprijină un partid din Ucraina Subcarpatică în iniţiativa sa de a înfiinţa, pe 
teritoriul Ucrainei Subcarpatice, autonomia - a declarat ambasadorul Ungariei la Kiev, Bayer 
Mihaly, într-un interviu publicat pe portalul de ştiri Weekly.ua. Diplomatul a declarat: în cadrul 
recentei sale şedinţe, guvernul ungar a propus sprijinirea iniţiativelor lansate de organizaţiile 
politice legitime ale maghiarilor din Ucraina Subcarpatică. Aceasta este iniţiativa unuia din cele 
două partide maghiare din Ucraina Subcarpatică. Noi pur şi simplu am asigurat aceste iniţiative de 
sprijinul nostru, nu este vorba de nici o strădanie secesionistă - a subliniat. Răspunzând unei 
menţiuni făcute de un ziarist, potrivit căreia în Ucraina se spune că înfiinţarea raionului riveran 
Tisei i-ar putea oferi etniei maghiare ocazia de a anexa acest teritoriu la Ungaria, Bayer Mihaly a 
declarat: de vorbit, se poate vorbi despre orice; în pensinsula Crimeea există o republică autonomă, 
(şi) în Europa există autonomii; în Moldova, unde am lucrat (anterior), a fost înfiinţată autonomie 
pentru găgăuzi, iar în România, autonomia transilvăneană a existat şi pe vremea lui Ceauşescu. 
In interviu, ambasadorul a precizat că Ungaria nu are pretenţii teritoriale faţă de Ucraina. A 
reamintit şi de faptul că ideea autonomiei din Ucraina a apărut în urmă cu câţiva ani, iar faptul că un 
partid maghiar a reînviat-o este în corelaţie în primul rând cu probleme de cultură, de învăţământ şi 
cu păstrarea conştiinţei identitare. 
Sursa: cotidianul Haromszek, nr. 6549 din 24.03.2012, autor Vary O. Peter 
 
 
A fost aprobată înfiinţarea facultăţii maghiare 
In cadrul şedinţei de ieri, guvernul a aprobat înfiinţarea facultăţii maghiare în cadrul 
Universităţii de Medicină şi Farmacie din Târgu Mureş. Prin intermediul hotărârii de guvern, 
profesorii şi studenţii maghiari din cadrul UMF au posibilitatea să îşi decidă propriul destin. UDMR 
a îndeplinit toate sarcinile care i-au stat în putinţă unei formaţiuni politice - a declarat, în urma 
deciziei, Kelemen Hunor, preşedintele Uniunii. Cazul MOGYE nu s-a încheiat nici de departe: 
alianţa din opoziţie a semnalat deja faptul că va iniţia o moţiune de cenzură împotriva guvernului. 
Uniunea studenţilor români va ataca în contencios administrativ hotărârea de guvern, iar sindicatul 

universităţii îi va intenta proces ministerului învăţământului din cauza faptului că termenul de 
dezbatere a proiectului a fost de 10 zile şi nu de 30.  
In opinia vicepremierului Marko Bela, acest lucru reprezintă rezultatul unor lungi discuţii, 
faptul că în cadrul UMF s-a reuşit asigurarea unor condiţii corespunzătoare învăţământului în limba 
maternă. A învins totuşi înţelepciunea şi nu cei care au dorit să creeze tensiuni între români şi 
maghiari, cei care au reuşit parţial să tensioneze atmosfera publică - a formulat el. Kelemen Hunor, 
preşedintele UDMR, a evidenţiat: uniunea a folosit toate instrumentele democratice şi politice 
pentru înfiinţarea în cadrul MOGYE a facultăţii maghiare independente. 
Liga Studenţilor din Târgu Mureş, care îi grupează pe studenţii români, nu lasă lucrurile aşa: 
reprezentanţii organizaţiei au semnalat că vor ataca norma juridică în contencios administrativ. 
Sindicatul universităţii se pregăteşte să îi intenteze proces ministerului învăţământului. In opinia lor, 
ministerul nu a respectat prevederile legale referitoare la transparenţa adoptării deciziilor.  
Sursa: cotidianul Haromszek, nr. 6552 din 28.03.2012, autor Farcadi Botond 
 
 
Predarea scrierii runice este antistatală? Membrii HVIM sunt hărţuiţi 
Cursul de scriere runică, lansat de filiala din Târgu Secuiesc a Mişcării de Tineret 64 de 
Comitate (HVIM), a trezit interesul serviciului secret român. După primul curs, preşedintele filialei 
locale, Szocs Zoltan, a fost luat, telefonic, la întrebări, iar poliţia locală a efectuat o vizită la 
instituţia de învăţământ care găzduieşte cursul. 
Filiala din Târgu Secuiesc a HVIM a organizat sâmbătă, în oraşul breslelor, primul său curs 
de scriere runică. Primul etapă a acţiunii gratuite care se derulează pe parcursul a patru week-end-
uri a fost găzduită de Scoala cu Clasele V-VIII Turoczi Mozes. 20 de persoane - din diferite 
categorii de vârstă - şi-au însuşit noţiunile de bază ale scrierii şi citirii cu caractere runice. 
Preşedintelui HVIM, Szocs Zoltan, i s-a umplut paharul în momentul în care ulterior 
acţiunii, luni, a primit un telefon din partea serviciului secret român. 
Persoana în cauză a vorbit în limba maghiară, cu un oarecare accent de Odorhei, şi s-a 
prezentat drept Kovacs Ferenc, de la serviciul secret român - ne-a relatat Szocs. - A spus că se 
interesează în urma unui ordin venit de la Bucureşti şi că doreşte să ştie ce am predat noi la cursul 
de scriere runică, cine a ţinut cursul, câţi participanţi au fost, şi m-a tot bombardat cu întrebări de 
genul ăsta. Am rămas surprins, pe de-o parte pentru că am fost sunat de pe un număr ascuns - de 
fapt de-aia şi e serviciu secret - după care i-am răspuns că dacă este atât de interesat, să vină la 
următorul curs, pentru că noi primim cu plăcere pe oricine. 
Szocs a declarat că ştie că activitatea membrilor HVIM este o aşchie în ochii autorităţilor, 
deşi ei nu au făcut niciodată nimic ilegal sau antistatal. Ei organizează manifestări, acţiuni 
caritabile, concerte, şi cu toate acestea sunt mereu ţinuţi sub observaţie. 
Această ultimă întâmplare este revoltătoare, pentru că din câte ştiu, predarea scrierii runice 
nu este o acţiune antistatală - a răbufnit Szocs. Iar apelul telefonic poate fi interpretat ca o 
ameninţare, deoarece pentru că nu i-am putut oferi un răspuns satisfăcător, cel de la poliţia secretă a 
afirmat pe un ton răspicat că ne mai întâlnim noi. 
In timpul cursului nu a fost tulburată liniştea, organizaţia i-a cerut conducerii şcolii 
permisiunea - pe care a şi primit-o, de altfel - de a ţine cursul. Cu toate acestea, în zilele ce au 
urmat, cineva i-a trimis pe angajaţii poliţiei locale la instituţia de învăţământ care a găzduit cursul. 
In opinia preşedintelui HVIM, scopul acţiunii este intimidarea membrilor (n.t. -HVIM), 
respectiv a oamenilor şi a instituţiilor cu care colaborează aceştia. 
Vor să incapaciteze întreaga mişcare. Ne-am obişnuit deja să îşi facă apariţia, să filmeze şi 
să ia notiţe la fiecare acţiune de-a noastră, însă luatul la întrebări de acum, interesul exagerat, sunt 
îngrijorătoare - a afirmat Szocs. Subliniez că la acest curs poate participa oricine, să vină şi 
poliţiştii, în civil sau în uniformă, este indiferent, pentru că oricum îi recunoaştem, dar cel puţin vor 
vedea cât de inofensiv este lucrul pe care l-au exagerat atât de mult. 
Revista Presei Maghiare, Nr. 06 / 15-31.03.2012 
 
15/15 
In legătură cu plângerea membrilor HVIM am discutat cu purtătorul de cuvânt al poliţiei 
judeţene, Buzsi Andrea, care ne-a declarat că nu cunoaşte metodele serviciului secret, în schimb a 
menţionat că apelul de pe un număr ascuns ar putea fi şi o simplă farsă sau poate o provocare. 
Sursa: cotidianul Szekely hirmondo, nr. 62 din 29.03.2012, autor Nagy Sz.Attila 
 
 
UMF: ecourile hotărârii de guvern 
Hotărârea de guvern care prevede înfiinţarea secţiei maghiare din cadrul Universităţii de 
Medicină şi Farmacie din Târgu Mureş (UMF) îi împarte pe cei vizaţi. Primarul municipiului Târgu 
Mureş susţine că ar fi o greşeală, cei de la universitate se gândesc cine să este cel care va trebui să 
aplice prevederile legii, iar liga studenţilor români vrea să intenteze un proces.  
Rectorul UMF, Leonard Azamfirei, a declarat: recunoaşte că în România, legile sunt cele 
care dictează, iar din acest motiv a luat cunoştinţă hotărârea de guvern. Intrebarea mea este cine va 
trebui să aplice norma juridică, deoarece pentru aplicarea ei sunt necesare structurile de conducere 
ale universităţii. Atâta timp cât ministerul nu va recunoaşte corpul de conducere a universităţii, ne 
aflăm într-un spaţiu extraatmosferic - a afirmat Azamfirei, care a fost ales rector în pofida 
boicotului profesorilor maghiari.  
Pedagogii maghiari vor alege o conducere proprie 
Ca replică la cele rostite de Azamfirei, Brassai Attila, şef de catedră, a făcut o observaţie: 
conducerea MOGYE nu a intrat acum în ilegalitate. Întreaga lor activitate se desfăşoară din august 
într-o continuă ilegalitate. Brassai a mai adăugat: vineri, profesorii maghiari se vor întruni într-o 
şedinţă la care vor discuta despre organizarea alegerilor.  
Florea susţine că este o greşeală 
Au repetat greşeala comisă în cazul Liceului Bolyai Farkas din Târgu Mureş -a spus Dan 
Florea, referindu-se la decizia de marţi a guvernului. Potrivit primarului municipiului Târgu Mureş, 
problemele existente la Universitatea de Medicină şi Farmacie din Târgu Mureş nu ar fi trebuit să 
fie soluţionate prin adoptarea unei hotărâri de guvern.  
Studenţii români ar intenta proces 
Vicepreşedintele Ligii Studenţilor Români din Târgu Mureş, Nucu Marica, a declarat într-un 
interviu acordat postului de Radio Târgu Mureş, că din cauza hotărârii de guvern intenţionează să 
intenteze proces împotriva ministerului învăţământului. S-a declarat dezamăgit de faptul că la 
adoptarea hotărârii de guvern nu s-a ţinut cont de voinţa ligii studenţilor români. A mai declarat că 
organizaţia va face tot posibilul pentru a stopa procesul care îi afectează negativ pe studenţi. 
Preşedintele organizaţiei studenţeşti, Dan Zolog, a afirmat: nu exclude nici posibilitatea de a 
organiza proteste şi pe viitor. 
Sursa: www.szekelyhon.ro din 03.2012, autor Hajnal Csilla şi Szasz Cs. Emese 

